Autorul francez Renaud Camus își fundamentează teoria marii înlocuiri în lucrarea sa din 2012, "Le Grand Remplacement". Aceasta s-a concentrat la început pe populația franceză creștină care era, din punctul său de vedere, treptat înlocuită de populația musulamnă de culoare, iar mai târziu ideea a fost extinsă la nivel european, fiind răspândită în majoritatea țărilor de pe continent. Aspectele islamofobe ale noțiunii își au originea în conceptul Eurabia, propus de Bat Ye'or în 2002. Anders Behring Breivik, autorul atacurilor din Norvegia din 2011, a susținut în manifestul său, "2083: O Declarație Europeană de Independență", că imigranții musulmani și Uniunea Europeană au inițiat transformarea Europei în Eurabia; ideea este deseori asociată cu „genocidul alb”. În 2018, conceptul de înlocuire a populației albe și cel de "Mare Înlocuire" era comparată din ce în ce mai mult cu teoria genocidului alb și este prezentată ca fiind o versiune diferită a acestei ideologii. După atacurile teroriste din Christchurch (2019), unde autorul și-a numit manifestul „Marea Înlocuire”, termenul de „mare înlocuire” a fost stabilit ca sinonim pentru „genocid alb”.